אתרי ממלכת סבא העתיקה

אתרי ממלכת סבא העתיקה (בערבית: معالم مملكة سبأ, באנגלית: Landmarks of the Ancient Kingdom of Saba, מילולית: "ציוני דרך של ממלכת סבא העתיקה") הוא שמו של אתר מורשת עולמית של אונסק"ו המאגד מספר אתרים ארכאולוגיים במחוז מאריב במרכז תימן הקשורים לממלכת סבא, שהייתה אחת הממלכות הגדולות בחצי האי ערב בתקופה שקדמה לאסלאם.

האתר הוכרז על ידי ועדת המורשת העולמית בינואר 2023 בהליך חירום מזורז על רקע מלחמת האזרחים שהחלה במדינה ב-2015 ובהתאם הוא הוכנס לרשימת אתרי מורשת עולמית בסיכון. בנימוקים להחלטת הוועדה הוזכרו הסמליות של האתרים כייצוג לתקופת השפע של הממלכה בסביבתה הצחיחה (שפרחה בעיקר בתקופת האלף ה-1 לפנה"ס על רקע דרך הבשמים שעברה דרכה) ולהישגים האדריכליים וההנדסיים של הציוויליזציה הסבאית, ובפרט סכר מאריב ומערכת ההשקיה המתקדמת לתקופתה שאפשרו את יצירת "נווה המדבר המלאכותי" הגדול ביותר בחצי האי ערב בעת העתיקה.

האתרים
להלן התת-אתרים הכלולים באתר לפי המספר הסידורי שלהם באונסק"ו:

מספר סידורישם אתרתמונהקואורדינטותשטח (הקטאר)אזור חיץ (הקטאר)1700-001העיר העתיקה של מאריב180px|מאריב העתיקה1528,9931700-002מקדש אוואם180px|מקדש אוואם36.2-1700-003מקדש בראן180px0.79-1700-004סכר מאריב העתיק - גדה צפונית 180px|סכר מאריב העתיק60.4-1700-005סכר מאריב העתיק - גדה דרומית14-1700-006סכר מאריב העתיק - סכר אל-ג'ופיינה29.5-1700-007העיר העתיקה של סרוואח180px|שרידי סרוואח82.417,034.6

ראו גם
 סבא

קישורים חיצוניים

 אתרי ממלכת סבא העתיקה באתר אונסק"ו 

הערות שוליים

קטגוריה:אתרי מורשת עולמית בסיכון